**פטריק סבג**

המפיק המוזיקלי המוערך

**בדרך לאלבום סולו "תנועות וחלקים בזמן"**

היום רואה אור השיר הראשון מתוכו-

**"מרחב מוגן"**

**נתבקשתי לענות על שאלה אחת, למה אחרי כל כך הרבה שנים שאני מפיק אמנים מאחורי הקלעים החלטתי להוציא אלבום סולו ?**

"ובכן, בכדי לענות על זה בכנות אני צריך קצת לחפור בעצמי כי אני לא ממש יודע, לא בדקתי את זה עם עצמי עדיין. רוב שעות היום והלילה אני עסוק בלתמוך באמנים אחרים, להיות המנטור שלהם, מנטור אמיתי, בלי כיסא מסתובב. זה שמכתיב את הדרך, לוקח אחריות כשזה נכשל וגם זה שמוחא כפיים מהצד עם הקהל כשזה מצליח. בשנים האחרונות היתה לי הזכות להפיק אמנים רבים כגון שלמה ארצי, יובל דיין, ארז לב ארי, עידן עמדי ועוד.  אני מאוד מחובר לעבודה שלי כמפיק מוסיקלי. הרבה פעמים אני על תקן הפסיכולוג.

העבודה מרתקת ומשתנה מיום ליום, אבל לפעמים גם הפסיכולוג צריך זמן לטפל וליצור בעצמו.

בעבודה על החומרים שלי יש לי מרחב אחר ליצירה – יותר אישי ומשוחרר.

העבודה על האלבום הנוכחי החזירה אותי קצת לימי כ"שניקו תתחיל לדבר".

חיבור חזרה לפטריק שכותב שירים ושר אותם.

יש לי כבר קריירה של מפיק ,אז אם אני מקליט סולו אני יכול לעוף לאן שבא לי.

החלטתי לעבוד על האלבום הזה רק בימים שאני בוער מבפנים, רק כשחנוק לי בגרון ואני חייב להביע את זה. לא לעשות אלבום כי צריך. לקח לאלבום 8 שנים לגבש את עצמו כשבמקביל הייתי מעורב כמפיק ושותף ליצירה בפרויקטים אחרים.

השיר הראשון שבחרתי לשחרר "מרחב מוגן"

מילים ועיבוד שלי ללחן של סבסטיאן שולר, מלחין צרפתי שהכרתי בחנות בגדים בפריז בסוף שנות התשעים.

משתתפים בהקלטה אמיר דדון ועדי וינברג , שני חברים שאני מעריץ את הנוכחות הווקאלית שלהם.

האלבום כולו יכלול 9 שירים שכתבתי, הלחנתי והפקתי בעזרת חברים שלי, ארז לב ארי, אמיר דדון, אורן ברזילאי אור אדרי, זואי פולנסקי וריף כהן"

**האזנה נעימה**

פרטים נוספים: מיטל אהרוני יחסי ציבור ותקשורת//office@maytalaharony.com